           ROMÂNIA
JUDEŢUL HUNEDOARA
   MUNICIPIUL BRAD
       P R I M A R U L
  Nr. 144/12077/07.10.2024



R E F E R A T  D E  A P R O B A R E
privind aprobarea unui act adițional la Acordul de Asociere nr. 3058/20874/2024 pentru realizarea în comun a obiectivului de investiții de interes public 
județean și local: „Avram Iancu – Erou Martir al Națiunii Române”
 - Monument de For Public



Pentru aniversarea a 200 de ani de la nașterea revoluționarului Avram Iancu, prin  Legea nr. 223/2023 a fost instituit  anul 2024 ca „Anul Avram Iancu“.
În baza Hotărârii Consiliului Local al Municipiului Brad nr.19/2024 privind aprobarea asocierii Municipiului Brad prin Consiliul Local al Municipiului Brad cu Județul Hunedoara prin Consiliul Județean Hunedoara pentru realizarea în comun a obiectivului de investiții de interes public județean și local : „Avram Iancu – Erou Martir al Națiunii Române” - Monument de For Public și a Hotărârii Consiliului Județean Hunedoara nr. 21/2024 privind aprobarea asocierii Județului Hunedoara prin Consiliul Județean Hunedoara cu Municipiul Brad prin Consiliul Local al Municipiului Brad pentru realizarea obiectivului de investiții de interes public județean : „Avram Iancu – Erou Martir al Națiunii Române” - Monument de For Public, a fost încheiat, între Municipiul Brad prin Consiliul Local al Municipiului Brad și Județul Hunedoara prin Consiliul Județean Hunedoara, Acordul de Asociere nr. 3058/20874/2024.
Ulterior, pentru acest obiectiv de investiții,  prin Hotărârea Consiliului Local nr. 132/2024 a fost aprobată documentația tehnico-economică și Devizul general, faza Studiu de Fezabilitate.
De asemenea, Consiliul Județean Hunedoara prin Hotărârea nr. 283/2024, a aprobat  nota conceptuală și tema de proiectare, iar prin Hotărârea nr. 290/2024 au fost aprobate documentațiile tehnico-economice, Studiul de fezabilitate și indicatorii tehnico-economici.
Potrivit Anexei nr. 2 la Hotărârea Consiliului Local al Municipiului Brad nr. 132/2024, valoarea totală a investiției este de 772.577,11 lei (cu T.V.A.), respectiv  649.853,24 lei (fără T.V.A.),  din care  construcții - montaj = 426.032,36 lei (cu T.V.A.).     
Durata de realizare a investiţiei este de 10 luni pentru execuția lucrărilor, la care se adaugă perioadele de implementare a proiectului, până la maxim 12 luni.

Conform prevederilor art. 4 pct. 4.2 lit. b din Acordul de Asociere nr. 3058/20874/2024, asociatul 2, respectiv Municipiul Brad, este obligat la ”alocarea sumelor necesare și elaborarea notei conceptuale și a temei de proiectare”.
Conform prevederilor art.7 alin. (1) din Acordul de Asociere nr. 3058/20874/2024, ”Orice modificare a prezentului acord de asociere se face prin act adiţional semnat de către părţile asociate”.
   Față de cele de mai sus și ținând cont de prevederile legale în vigoare și de Hotărârea Consiliului Județean Hunedoara nr. 306/2024, am inițiat prezentul proiect de hotărâre prin care am propus aprobarea încheierii unui act adițional la Acordul de Asociere nr. 3058/20874/2024 pentru realizarea în comun a obiectivului de investiții de interes public județean și local: „Avram Iancu – Erou Martir al Națiunii Române” - Monument de For Public, în sensul modificării și completării art. 4 din Acord, după cum urmează :
„Art. 4– Drepturile şi obligaţiile părţilor
4.1. Drepturile și obligațiile Județului Hunedoara - asociat 1:
a)  să aloce din bugetul propriu al județului pe anul 2024, suma de 500.000 lei în vederea realizării monumentului;
b) să colaboreze cu Consiliul Local al Municipiului Brad în vederea realizării în bune condiții a obiectivului de investiții.
4.2. Drepturile și obligațiile Municipiului Brad - asociat 2:
a) să aloce din bugetul propriu restul sumelor necesare realizării proiectului, respectiv suma de 272.577,11 lei;
b) să pună la dispoziția proiectului amplasamentul pentru realizarea obiectivului de investiții;
c)  alocarea sumelor necesare și elaborarea notei conceptuale și a temei de proiectare;
d) achiziția serviciilor de elaborare a documentațiilor tehnice necesare, încheierea contractelor  aferente și urmărirea execuției  acestora; 
e) obținerea tuturor autorizațiilor și avizelor necesare realizării obiectivului de investiții;
f) achiziția execuției lucrărilor și încheierea contractelor;
g) urmărirea execuției și recepționarea lucrărilor, potrivit legislației incidente;
h) să colaboreze cu Consiliul Județean Hunedoara în vederea realizării în bune condiții a obiectului de investiții;
        i) transferul sumei de 500.000 lei, reprezentând aportul Județului Hunedoara, se va face în contul indicat de Municipiul Brad, la solicitarea acestuia,  pe baza documentelor justificative prezentate în copie conform cu originalul.”

  În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
  Am propus, de asemenea, împuternicirea Primarului Municipiului Brad să semneze, în numele și pentru Municipiul Brad prin Consiliul Local al Municipiului Brad, actul adițional. 
   Invoc în susținerea propunerii mele  prevederile art. 4, pct. 4.2 și art.7 alin. (1) din  Acordul de Asociere nr. 3058/20874/2024 pentru  realizarea în comun a obiectivului de investiții de interes public județean și local : „Avram Iancu – Erou Martir al Națiunii Române” - Monument de For Public, ale Legii nr. 223/2023 privind instituirea anului 2024 ca „Anul Avram Iancu”, ale art. 2, art. 4 lit. a și art. 5 din Legea monumentelor de for public nr. 120/2006, cu modificările și completările ulterioare, ale art. 35 alin. (1) din Legea nr. 273/2006 privind finanțele publice locale, cu modificările și completările ulterioare, ale art. 129 alin. (1), alin. (2) lit. d) și lit. e), alin. (7) lit. d) și lit. j) și alin. (9) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 privind contenciosul administrativ, actualizată, cu modificările și completările ulterioare.




P R I M A R
Florin CAZACU


